एक्टिव केस 2000 के पास, हमीरपुर-मंडी में सबसे ज्यादा सक्रिय मरीज, CM बोले- अलर्ट रहें, मास्क पहनें
Himachal Pradesh Health News . Follow Himachal Pradesh Health Corona News  Update with Dainik Bhaskar (दैनिक भास्कर)  हिमाचल में कोरोना पॉजिटिव मरीजों की संख्या में लगातार बढ़ोतरी हो रही है। बीते 24 घंटों के दौरान फिर प्रदेश में कोरोना के 367 नए मरीज कोरोना पॉजिटिव पाए गए हैं।
हिमाचल प्रदेश में एक और कोरोना मरीज की मौत हो गई है। वहीं पिछले 24 घंटे में प्रदेश में कोरोना के 367 नए मरीज मिले। जिला शिमला में कोरोना संक्रमण से एक व्यक्ति की मौत हुई हैं। IGMC अस्पताल शिमला ने कोरोना संक्रमण के बढ़ते मामलों को देखते हुए तैयारियां शुरू कर दी हैं। फिलहाल 23 बेड का मेकशिफ्ट अस्पताल तैयार किया गया है। इसमें कोरोना संक्रमित मरीजों को रखा जा रहा है।
पिछले 4 दिन से लगातार बढ़ रहा कोरोना संक्रमण
हिमाचल में पिछले 4 दिन से रोज कोरोना के 300 से ज्यादा नए मामले सामने आ रहे हैं। हालांकि 24 घंटे में 130 कोरोना मरीज ठीक भी हुए हैं, लेकिन प्रदेश में कोरोना के एक्टिव मरीजों का आंकड़ा बढ़कर 1933 के पास पहुंच गया है। 19 मरीज अस्पताल में एडमिट हैं। इस बीच एक मरीज की मौत होने से प्रदेश में कोरोना वायरस से मरने वालों का आंकड़ा बढ़कर 4197 हो गया है।
बीते 24 घंटे में कांगड़ा में आए सबसे ज्यादा मरीज
स्वास्थ्य विभाग द्वारा जारी बुलेटिन के अनुसार, कांगड़ा में सबसे ज्यादा 85 नए मरीज पॉजिटिव पाए गए हैं। मंडी में छेत्र हमीरपुर में 50 बिलासपुर में 1, चंबा में 20, किन्नौर में 7, कुल्लू में 15, लाहौल स्पीति में 7, शिमला में 19, सिरमौर में 20, सोलन में 24, और ऊना में 13 मरीज कोरोना पॉजिटिव मिले हैं।
मास्क लगाकर ही घर से बाहर निकलें
IGMC के MS डॉ. राहुल रॉव और CM सुक्खू भी लोगों से अपील कर चुके हैं कि वे मास्क पहनें। मरीजों और उनके तीमारदारों काे मास्क लगाने के लिए प्रेरित कर रहे हैं। मास्क पहनकर ही घर से बाहर निकलना चाहिए। क्योंकि काेराेना हमारे आसपास ही है। इसलिए कोविड नियमों का पालन करना बेहद जरूरी है।